Mandag eftermiddag klokken 16.28 modtog Nordjyllands Politi en alarm fra Sindal Kro på Jernbanegade 4 i Sindal. To personer havde truet sig til et større pengebeløb og var løbet fra stedet. De var dog ikke på fri fod i mange minutter, for klokken 16.45 blev de to og en tredje person anholdt på en adresse i nærheden. Der er tale om tre mænd på henholdsvis 48, 35 og 22 år, som alle er blevet sigtet for røveriet. Den videre efterforskning foretages af lokalpolitiet i Hjørring og det skal afgøres om de tre mænd skal fremstilles i grundlovsforhør.

Referat:
To personer truede sig mandag eftermiddag til et større pengebeløb på Sindal Kro.